ആലപ്പുഴ റോമൻ കത്തോലിക്കാ രൂപത

റോമൻ കത്തോലിക്കാസഭയുടെ കീഴിൽ ആലപ്പുഴ ആസ്ഥാനമാക്കിയുള്ള രൂപതയാണ് ആലപ്പുഴ രൂപത. റോമൻ കത്തോലിക്കാസഭയുടെ ഔദ്യോഗിക കുർബാനക്രമമായ  ലത്തീൻ ആരാധനാക്രമമാണ് ഇവിടെ പിന്തുടരുന്നത്. ഡോ.ജയിംസ് ആനാപറമ്പിൽ ആണ് നിലവിലുള്ള രൂപതാ മെത്രാൻ. 

1952 ജൂൺ 19നു കൊച്ചി രൂപത വിഭജിച്ചാണ്, ആലപ്പുഴ രൂപത രൂപീകരിച്ചത്. ഡോ. മൈക്കിൾ ആറാട്ടുകുളം ആയിരുന്നു പ്രഥമമെത്രാൻ. 2004 ജൂൺ 17 വരെ വരാപ്പുഴ അതിരൂപതയുടെ കീഴിലായിരുന്ന ആലപ്പുഴരൂപത പിന്നീട്, തിരുവനന്തപുരം അതിരൂപതയുടെ ഭാഗമാക്കി.catholic-hierarchy
ആലപ്പുഴരൂപതയുടെ പ്രധാനപ്പെട്ട  തീർത്ഥാടന ദേവാലയങ്ങൾ ഇവയാണ്. 

 അർത്തുങ്കൽ ബസിലിക്ക അർത്തുങ്കൽ (വി. സെബാസ്ത്യനോസിന്റെ തീർത്ഥാടന പള്ളി ).  
 തുമ്പോളിപ്പള്ളി തുമ്പോളി (ദൈവമാതാവിന്റെ മരിയൻ തീർത്ഥാടന കേന്ദ്രം).
 തിരുമുഖ തീർത്ഥാടന കേന്ദ്രം 
(ഫോർട്ട് കൊച്ചി വെളിയിൽ)

 ആലപ്പുഴ രൂപതയിലെ മെത്രാൻമാർ

 മെത്രാൻ  ഭരണകാലം  ഡോ. മൈക്കിൾ ആറാട്ടുകുളം  1952 ജൂൺ 19 മുതൽ 1984 ഏപ്രിൽ 28 വരെ ഡോ. പീറ്റർ എം. ചേനപ്പറമ്പിൽ  1984 ഏപ്രിൽ 28 മുതൽ 2001 ഡിസംബർ 9 വരെ ഡോ. സ്റ്റീഫൻ അത്തിപ്പൊഴിയിൽ  2001 ഡിസംബർ 9 മുതൽ2019 ഒക്ടോബർ 11 വരെ.ഡോ.ജയിംസ് ആനാപറമ്പിൽ2019 ഒക്ടോബർ 11 മുതൽ തുടരുന്നു 

സാമൂഹിക പ്രവർത്തനങ്ങൾ 
രൂപതയുടെ നേതൃത്വത്തിൽ നിരവധി സാമൂഹിക പ്രവർത്തനങ്ങൾ നടത്തപ്പെടുന്നു. വീടുകളോട് ചേർന്ന് മഴവെള്ള സംഭരണികൾ നിർമ്മിക്കുക എന്ന ആശയം കേരളത്തിൽ ആദ്യമായി നടപ്പിലാക്കിയത് ആലപ്പുഴ രൂപതയുടെ നേതൃത്വത്തിലാണ്.

 സ്ഥാപനങ്ങൾ 
സെൻറ് ആൻറണീസ് ഓർഫണേജ്: ആലപ്പുഴരൂപതയുടെ നേതൃത്വത്തിൽ സ്ഥാപിച്ച അനാഥാലയമാണ് ആലപ്പുഴ രൂപതാ ആസ്ഥാനമായ മൗണ്ട് കാർമ്മൽ കത്തീഡ്രലിന് എതിർവശമായി സ്ഥിതിചെയ്യുന്ന സെൻറ് ആൻറണീസ് ഓർഫണേജ് . ആലപ്പുഴയുടെ വല്ല്യച്ചൻ എന്നറിയപ്പെടുന്ന ദൈവദാസൻ മോൺസിഞ്ഞോർ റെയ്നോൾഡ്സ് പുരയ്ക്കലിന്റെയും ആലപ്പുഴരൂപതയുടെ പ്രഥമമെത്രാനായിരുന്ന ഡോ. മൈക്കിൾ ആറാട്ടുകുളത്തിന്റെ നേതൃത്വത്തിൽ പടുത്തുയർത്തിയ സ്ഥാപനത്തിൽനിന്ന് പതിനായിരക്കണക്കിന് അനാഥബാലന്മാർ ലോകത്തിന്റെ വിവിധഭാഗങ്ങളിൽ ഇന്നു ജോലിചെയ്യുന്നു.

 അവലംബം 

 http://www.kcbcsite.com/kcbc_diocese_alleppey.htm 
പുറത്തേക്കുള്ള കണ്ണികൾ
 ഔദ്യോഗിക വെബ്‌സൈറ്റ് 

വർഗ്ഗം:ലത്തീൻ കത്തോലിക്കാ സഭയിലെ രൂപതകൾ